open-index/open-wikipedia-markdown huggingface dataset:
Масакр во Долгаец

**Масакр кај Долгаец** — колеж извршен од страна на бугарската војска и арнаутски качаци врз 315 селани од прилепското село Долгаец во 1915 година. И ден денес во трпезаријата на црквата „Св. Илија“ во Долгаец стои документ со имиња на сите селани кои биле заклани од страна на Бугарите и затрупани во јама.

## Историја
[мини|лево|Статија во весникот [Политика (весник)|''Политика'' (од 23 јуни 1929), кој известува за поменот кој се одржал на гробовите на убиените селани.]]
По самиот почеток на Првата светска војна, Бугарија ја окупирала Македонија. Целта на Бугарија била да формира чисти Бугарски територии преку асимилација и денационализација на Македонците. Тие што не се согласиле со политиките на Бугарија и не сакале да се декларираат како Бугари биле угнетувани, мачени и убивани. Во 1915 година една група,од 10-тина вооружени бугарски војници подпомогнати од Арнаути од соседното село Црнилиште влегле во селото. Селаните не ја знаеле нивната намера и прв истапил селскиот поп. Него веднаш без објаснување го заклале и потоа со невидена бруталност прво ги ограбиле селаните барајќи им злато па почнале да ги убиваат и колат сите, не гледајќи дали се жени и деца. Со овој масакр населението било преполовено. Мнозинството од жртвите биле закопани во масовна гробница на местото викано „Брест“ на влезот од селото од левата страна на патот, каде сто се наоѓале старите гробишта, кои сега се обраснати со грмушки и висока трева. На местото каде се закопани жртвите бил подигнат споменик од бел мермер со посвета „кога би биле Волци би избегале, кога би биле Турци би се сожалиле, но тоа биле проклетите Бугари", но по повторното доаѓање на Бугарите во Втората светска војна, споменикот бил срамнет со земја. Во педесеттите години на 20 век, кога Јован Трифоноски го истражувал селото, тогаш сѐ уште постоела крушата на местото каде со денови виселе обесените жени и деца. Денес остатоците од споменикот се чуваат соѕидани во некои селски градби.

## Список на убиени

## Наводи

Долгаец
Д
Категорија:Долгаец
Словенечки брег

мини|десно|Сателитска слика
[thumb|мини|десно|[Копер]]
[мини|десно|[Изола]]
[мини|десно|[Пиран]]

**Словенечки брег** или **Словенечка ривиера** () — крајбрежното подрачје на Словенија, сместен покрај Трстјанскиот Залив на Јадранско Море. Таа е дел од полуостровот Истра и нејзината должина изнесува 46,6&nbsp;км. Подрачјето се состои од градовите Копер, Пиран и Изола.

## Географија
Крајбрежјето на словенија се протега долж дел од полуостровот Истра и спаѓа во Крајбрежно-крашкиот статистички регион и во историската област на словенечкото крајбрежје. Се граничи со Италија на север, и со Хрватска на југ. Најсеверна точка е местото Дебели Ртич во Коперски Залив; а најјужна точка е селото Сечоле во Пиранскиот Залив.

Подрачјето опфаќа 13 населби, поделени на следниве општини:

*Општина Копер со Анкаран и Бертоки.
*Општина Изола со Добрава и Јагодје.
*Општина Пиран со Фиеса, Луција, Парецаг, Порторож, Сеча и Сечовље.

## Сообраќај
Крајбрежјето се состои од пристаништата Копер, Пиран, Луција и Порторож. Железничката станица во Копер е завршеток на релацијата Дивача-Копер, и аеродромот Порторож е сместен близу Сечовле и хрватската граница. Главни патишта овде се патот 111, кој се приклучува на автопатот А-1 (до Љубљана и Марибор) кај Копер.

## Поврзано
* Коперски Залив
* Пирански Залив
* Приморска
* Истра

## Надворешни врски

*Словенечкиот брег и морското дно 
*Информации и карти од Словенечкиот брег 

Категорија:Географија на Словенија
Категорија:Приморска
Категорија:Истра
Категорија:Јадранско Море
Ружица Милошеска Брчиоска

**Ружица Милошеска Брчиоска** (р.  во ) — македонска поп-рок пејачка, членка на групата „Ареа“.

## Животопис
Ружица Милошеска е родена во Гостивар, каде на прославата на матурата го запознала Ивица Брчиоски и оттогаш започнала нивната долга врска, која подоцна била крунисана со брак. Двајцата ја имаат ќерката Елена. Ружица работи како електроинженер во ЕЛЕМ.
мини|360x360пкс|Мото рок фест Куманово 2022
Таа се јавува како текстописец на песни од следните албуми на Каролина Гочева:

* *Јас имам песна* (2000)
* *Зошто сонот има крај* (2001)
* *Најубави песни* (2012)

## Наводи

Категорија:Македонски рок-пејачи
Категорија:Ареа
Категорија:Македонски електроинженери
Ивица Брчиоски

**Ивица Брчиоски** - рок-гитарист, член на групата „Ареа“.

## Животопис
Ивица Брчиоски е роден во Гостивар каде на прославата на матурата ја запознал Ружица Милошеска. Тогаш започнала нивната долга врска, која подоцна ја озакониле со брак. Двајцата ја имаат ќерката Елена. Покрај музичката кариера, во текот на 10 години, Ивица работел  во Основниот суд во Гостивар.

## Наводи

Категорија:Македонски рок-музичари

Категорија:Ареа
Љубен Димкароски

**Љубен Димкароски** (,  - Прилеп, ), — македонско-словенечки академски музичар, поет и сликар.

## Животопис
Љубен Димкароски е роден во Прилеп.

## Музичко творештво
Димкароски е член е на Операта и балетот при „Словенско народно гледалишче“ од Љубљана. Како трубач, настапувал со повеќе симфониски и камерни оркестри и камерни групи, во придружба на пијано и оргули. Исто така, тој свири и на неандерталско свирче (копија на експонат направен од бутна коска на пештерска мечка со две-три дупчиња). Веќе 20 години се занимава и со хорско диригирање. Во областа на народната музика, тој најпрвин го оновал оркестарот „Струна“, кој постоел седум години и издал два албума: „Ритамот и звуците на Македонија“ и „Јасно сонце“. Во 2004 година, во Љубљана го формирал вокалниот квартет „Пела“, кој негува стари народни македонски и словенечки песни. Тој е иницијатор на прилепскиот фестивал „Маркукуле“.

## Поетско творештво
Димкароски е автор на збирките поезија: „Македониум“, „Чекор поблиску“ и „Пела и Македонија“. Исто така, тој е и автор на стихозбирка со 150 македонски бисери.

## Сликарско творештво
Димкароски се занимавали со сликарство. Тој собирал камчиња од разни места и ги обработувал во различни форми при што изработил над 200 такви уметнички минијатури. Димкароски имал одржано над 40 самостојни изложби со своите слики и минијатури.

## Награди и признанија
Димкароски е добитник на повеќе награди, меѓу кои и втората награда како трубач-солист на меѓународниот натпревар во Анкона, одржан во 1979 година, како и Југословенската награда за млади музичари, во Загреб, во 1979 година. Во 2006 година, градот Прилеп го наградил за животен придонес во културата.

## Наводи

Категорија:Луѓе од Прилеп
Категорија:Македонски музичари
Категорија:Словенечки музичари
Категорија:Македонски сликари
Категорија:Словенечки сликари
Категорија:Македонски поети
Категорија:Македонци во Словенија
Авалон продукција

**Авалон продукција** — македонска продукциска и дискографска куќа, основана во 1993 година од страна на браќата Бобан и Даниел Милошески.

## Историја
Во 2014 година, еден од основачите на „Авалон продукција“, Даниел Милошески ненадејно починал

## Издавачка дејност

## Организација на концерти
Првиот концерт во организирале на Авалон продукција се одржал во 1993 година во Куршумли ан, во Скопје, а потоа организирале поголем број концерти во Скопје, Загреб и Белград Боб Дилан (Bob Dylan), Продиџи (The Prodigy), Ваја кон диос (Vaya Con Dios), Карлос Сантана (Santana), Фејтлес (Faithless), Ванеса Меј (Vanesa Mae), Паблик Енеми (Public Enemy), Лени Кравиц (Lenny Kravitz), Џамирокваи (Jamiroquai), Били Ајдол (Billy Idol), Симпли ред (Simply Red), Пет шоп бојс (Pet Shop Boys), Дјуран дјуран (Duran Duran), Симпл мајндс (Simple Minds), Џо Кокер (Joe Cocker), Ејми Вајнхаус (Amy Winehouse), Пинк (Pink), Џеси Џеј (Jessie J), 50 сент (50 Cent), Џејмс Блант (James Blunt), Roisin Murphy, Таркан (Tarkan), Hurts, Моби (Moby), Масив атак (Massive Attack), Underwolrd, Молоко (Moloko), Орбитал (Orbital), Stereo MC’s, Кошин (Kosheen), Gus Gus, Example, Thievery Corporation, Брајан Фери (Brian Ferry), Џорџ Бенсон (George Benson), Дејвид Бирн (David Byrne), Dianna Krall, Дејвид Силвијан (David Sylvian), Darkness, Систерс оф мерси (Sisters of Mercy), Калт (The Cult), Placebo, Фејт но мор (Faith No More), Грин деј (Green Day), Роџер Санчес (Roger Sanchez), Боб Синклер (Bob Sinclair), Eric Pridz, Карл Кокс (Carl Cox), Пол Оукенфолд (Paul Oakenfold), Paul Van Dyk, Тиесто (Tiesto), Дејвид Гета (David Guetta), Zaz, Ugly Kid Joe, ПИЛ (PIL), Guano Apes, The Horrors, Ајрон мејден (Iron Maiden), Slash, Deer Purple, Whitesnake, Judas Priest, ZZ Top, Ozzy Ozbourne, Machinehead, Apocaliptica, Paradise Lost, Satiricon, Black Label Society, Napalm Death, Партибрејкерс, Ѓорѓе Балашевиќ, Ареа, Тоше Проески, Леб и сол, Нокаут, Каролина Гочева, итн.

## Наводи

Категорија:Македонски дискографски куќи
Дисциплина кичме

**Дисциплина кичме** (**Disciplin A Kischme**) е југословенска и српска рок група, основана од Душан Којиќ - Која.

## Историјат
Дисциплина кичме е основана по распадот на групата Шарло акробата. Во 2014 година, групата го променила составот на членовите, при што била воведена усна хармоника.

## Дискографија
Во април 2014 година, групата го објавила видеото за песната „Зависник од моќта“ (*Ovisnik o moći*).

## Концертни настапи
### Концерти во Македонија
Во текот на својата долга кариера, Дисциплина кичме повеќепати настапиле во Македонија: Во мај 2014 година, групата свирела во Скопје, на фестивалот „Здраво млади“. На 29 август 2014 година, групата настапила во Радовиш, на фестивалот „Аква-парк фест“.

## Наводи

Категорија:Југословенски рок групи
Категорија:Српски рок групи
Категорија:Музички групи основани во 1981 година
Евгениј Поп Ацев

**Евгениј Поп Ацев** (роден на ) ― македонски маратонски пливач. Поп Ацев е трикратен светски првак во маратонско пливање за 2015, 2017 и 2019 година.

## Животопис
Евгениј Поп Ацев е роден на 14 мај 1988 година и по професија е доктор по стоматологија.

## Спортска кариера
Во сезоната 2013, Поп Ацев бил второпласиран на конечната табела на гран-при серијата најдолги светски маратони на ФИНА, при што за еден бод заостанал зад победникот, Дамјан Блаум од Аргентина.

Во сезоната 2014, повторно е второпласиран во гран при серијата најдолги светски маратони на ФИНА, овој пат второто место го делел со другиот македонски маратонец, Томи Стефановски.

Во февруари 2015 година, на првата трка од гран-при серијата на пливачки маратони на ФИНА, која се одржала на реката Парана (25 км) во Аргентина, Поп Ацев го освоил четвртото место, со време од 2:11:50, заостанувајќи зад третопласираниот за само една секунда.

На 29 Охридски маратон (2015 година), Евгениј станува првиот Македонец победник на Охридскиот маратон.

Оваа сезона Поп Ацев ја заокружува со својот најголем и најголемиот успех на македонското маратонско пливање со освојување на првото место во гран-при серијата на пливачки маратони на ФИНА.

Во сезоната 2016, со освојувањето на првото место на последната трка во Капри, Поп Ацев е третопласиран во гран при серијата најдолги светски маратони на ФИНА.

Во 2019 година на Охридскиот пливачки маратон, Поп Ацев го освоил второто место.

Во 2022 година на Охридскиот пливачки маратон, Поп Ацев го освоил третото место

## Награди
Наведените успеси го доведуваат Поп Ацев да биде прогласен за спортист на годината на Македонија за 2015 година.

Добитник е на наградата „Личност на годината“ за 2015 година на дневниот весник Нова Македонија.

## Поврзано
* Охридски пливачки маратон
* Атина Бојаџи
* Дики Бојаџи
* Томи Стефановски

## Наводи

Категорија:Родени во 1988 година
Категорија:Живи луѓе
Категорија:Македонски пливачи
Револушн фестивал

**Револушн фестивал** е музички фестивал што се одржува во Куманово.

За првпат, фестивалот се одржал во јуни 2013 година, кога биле присутни 4 000 гледачи. Второто издание се одржало од 29 до 30 август 2014 година, во клубот „Касапски круг“, а настапиле: *[[Суперхикс]]*, *ТВ Рејџ*, *Никифор*, *Арго*, *Герила*, *[[СИЗ]]* и *[[Конкеринг лајон]]*.

## Наводи

Категорија: Музички фестивали во Македонија
Категорија:Појавено во 2013 година во Македонија
Категорија:Култура на Куманово
Пела (музичка група)

**Пела** е вокален квартет од Љубљана, Словенија.

Вокалниот квартет „Пела“ е основан во Љубљана, во 2004 година. Составот негува стари народни македонски и словенечки песни. Во групата членуваат: Љубен Димкароски, по чија иницијатива е основан квартетот, Мајда Кушар-Педирец, Метода Потолски-Кошир и Весна Младенова. Групата одржала повеќе од 300 концерти во Словенија, Хрватска, Србија, Италија, Австрија, Шпанија, Англија, Грција, Албанија и Македонија. Објавила неколку албуми со македонски и словенечки народи песни.

## Наводи

Категорија: Словенечки музички групи
Ристе Пандев

**Ристе Пандев** (р. 25 јануари 1994) — македонски атлетичар.

## Резултати
Пандев е роден на 25 јануари 1994 г. во с. Ново Коњарево, Струмичко.
Во дисциплината спринт на 60 метри, личен рекорд на Пандев е 6,86 секунди.
## Меѓународни настапи
На Европското првенство во атлетика, одржано во Цирих, во август 2014 година, Пандев го освоил 29 место во квалификациите на трката на 200 метри. Тој настапил во првата квалификациона група, каде бил осми (последен), со време од 21,96 секунди, т.е. за 31 стотинка послабо од неговиот личен рекорд, истрчан во јули 2014.

Во март 2015 година, Пандев ја претставувал Македонија на Европското атлетско првенство во сала, кое се одржало во Прага, каде настапил на трката на 60 метри.

## Наводи

Категорија:Македонски атлетичари
Категорија:Македонски спринтери
Категорија:Ново Коњарево
Категорија:Родени во 1994 година
Кирил Мицковски

**Кирил Мицковски** — македонски пејач и композитор на народни и новосоздадени песни.

## Животопис

## Песни
Кирил Мицковски напишал повеќе песни, како:
* Цел ден стоиш несте на чардакот (заедно со Наско Џорлев)
* Кога стигнав во туѓина (заедно со Наско Џорлев)
* Дебрца песна запеа (заедно со Наско Џорлев)

## Дискографија
* Kiril Mickovski, *Cel den stoiš neste na čardakot*, Šumadija, EP-6016.

## Наводи

Категорија:Македонски фолк пејачи
Политички затвореник

**Политички затвореник** е некој кој е затворен бидејќи се спротивставува или ја критикува власта.

Терминот се користи од страна на лица или групи кои го оспоруваат легитимитетот на притворот на затвореник. Поддржувачите на терминот го дефинираат политичкиот затвореник како некој кој е затворен за неговото или нејзиното учество во политички активности. Ако политичко кривично дело не е официјалната причина за притвор, терминот ќе значи дека притворот бил мотивиран од политиката на затвореникот.


Категорија:Дисиденти
Категорија:Политичка репресија
Категорија:Политички поими
Категорија:Политички активизам
Мрежичка (соѕвездие)

**Мрежичка** — мало, слабосјајно соѕвездие на јужното небо. Потеклото на името е од латинскиот збор *Reticulum* што во превод би значело мала мрежичка, или пак според мрежичката во окуларите на телескопите со која се одредува местоположбата на ѕвездите. Соѕвездието најубаво може да се набљудува за периодот меѓу октомври и декември, но истото не може да се види од средните северни широчини.

## Историја

Соѕвездието во оваа област било воведено од страна на Исак Хабрехт II на неговиот небесен глобус во 1621 година, и истото било наречено *Ромб*. Подоцна било заменето со поинакво соѕвездие од страна на францускиот астроном Никола Луј де Лакај во  век, за време на неговиот престој на ’Ртот на Добра Надеж, соѕвездиете го именувал  *le Réticule Rhomboide* според мрежичката во неговиот окулар на телескопот. Името подоцна било латинизирано во неговиот  ѕвезден каталог *Coelum Australe Stelliferum*. во 1810 година, ѕвездите од соѕвездието мрежичка биле од страна на Вилијам Кросвел за да се добие соѕвездието *Мермерна Скулптура*, што всушност го претставувало Кристофер Колумбо, но ова не било прифатено од астрономите.

Соѕвездието Мрежичка официјално е признато како едно од 88-те современи соѕвездија на првото собрание на Меѓународниот астрономски сојуз во 1922 година. Границите на ова а и на другите соѕвездија беа исцртани од страна на белгискиот астроном Ежен Жозеф Делпорт користејќи ректасцензија и деклинација за епохата од 1875 година. Овие карти се објавени во 1930 година во *Delimination Scientifique des Constellations* со поддршка на Меѓународниот астрономски сојуз.

## Занимливости

Само две од ѕвездите во ова соѕвездие се посјајни од светелинска величина 5: Алфа (α) и Бета (β) Мрењжичка. Црвената ѕвезда R Мрежичка емпроменлива ѕвезда од видот Мирида. Оваа променлива ѕвезда била забележана од страна на Чинтамани Рагуната Чари кој работел во Мадраската опсерваторија во Индија.

Двојната ѕвезда Ипсилон Мрежичка се состои од ѕвезда со спектрална класа K2IV околу која орбитира бело џуџе. Со употреба на паралаксични мерења утврдено е дека овој систем е на растојание од 50 сг. Во 2000 година, беше објавено дека е пронајдена вонсончева планета, која орбитирала околу ѕвездата Мрежичка A.

Зета Мрежичка е широк двоен систем, каде и двете ѕвезди се слични на Сонцето. Се наоѓа на растојание од околу 39 сг. Овој систем стана познат во уфологијата, кога наводните жртви на вонземско киднапирање Бети и Барни Хил ја посочиле како дом на нивните киднапери.

Во 2005 година, била откриена супернова од типот 1а во спиралната галаксија NGC 1559, со местоположба во соѕвездието Мрежичка.

## Поврзано

* Часовник (соѕвездие)
* Златна Рипка (соѕвездие)
* Мала Водна Змија (соѕвездие)

## Наводи

## Надворешни врски

* The Deep Photographic Guide to the Constellations: Reticulum
* Starry Night Photography: Reticulum Constellation
* Star Tales – Reticulum
* Reticulum Constellation at Constellation Guide


Категорија:Соѕвездија
Категорија:Јужни соѕвездија
Категорија:Источни соѕвездија
Иванка Манасиевиќ

**Иванка Манасиевиќ** (род. во ) — македонска поетеса.

## Животопис
Родена е во Скопје како Иванка Милошева. Нејзин брат е архиепископ на МПЦ г.г. Гаврил.  Подоцна се мажи на Србин од Ниш, кој бил пратен на служба во Тетово. До крајот на својот живот живеела во Тетово, каде и работела како учителка во ОУ „Лирија“. Издала само три книги со поезија, во која најчесто била опејувана љубовта кон татковината Македонија.

## Библиографија
*Градина на детството;
*Големото срце; и
*Бисерно Зрно;
## Наводи

Категорија:Луѓе од Скопје
Категорија:Македонски поетеси
Вагрија

[мини|225п|[Швентине, гранична река на Вагрија]]

**Вагрија** (, *Waierland* или *Wagerland*) — североисточниот дел на Холштајн, во сојузната покраина Шлезвиг-Холштајн, Германија, приближно поклопувајќи се со окрузите Плен и Источен Холштајн. Зборот „Вагрија“ е изведен од германската населба Варингер и малку подоцна од западнословенското племе Вагри, што значело „оние што живеат на заливите“. Изгледа дека Вагрите се истите со источногерманското племе *Варингер* (латински: *Варини*). Оваа област е историски поврзана со викиншките митови.

## Географија

мини|Историска карта на Вагрија (околу 1682-88)

Во средниот век, и како што било покажано на старите карти, Вагрија на север и исток се граничела со Балтичкото Море од Килскиот Фјорд до Либечкиот Залив, а во внатрешноста од реките Швентине и Траве. Денес, Вагрија општо се однесува само на полуостровот Олденбург (*Oldenburgische Halbinsel*) во Источен Холштајн.

Највисока точка на полуостровот е Бунгсберг со 168 метри н.в., што претставува и највисока точка во целата покраина Шлезвиг-Холштајн.

## Историја

Словенското потекло на името, *Вагрија*, не го означувало само т.н. денешниот полуостров Вагрија, туку целата област помеѓу Килскиот Фјорд, средниот и долниот тек на реката Траве; област со ова име се појавило најрано во  век. Замокот Вагрија зафаќа средишна положба во Олденбург во Холштајн (тогаш наречен *Старигард*); неговите остатоци сè уште постојат. Важни населби во Вагрија биле Олденбург, Стар-Либек и Плен.

Во 1143 година, според силен доказ на современ хроничар, Хелмолд од Бозау, грофот Адолф II ги донел германските доселеници, не само од неговите територии во Холштајн и Штормарн, туку исто така и од Вестфалија и Холандија, со цел да ја развие областа Вагрија.

center|мини|upright=5.6|Поглед на највисоката точка на полуостровот, Бунгсберг, над пејзажот во источен Холштајн.

## Наводи

## Извор
* Witt, Hermann (1982). *1000 Jahre Wagrien von Luitschaburg bis Lütjenburg*. Sönksen Verlag Plön.

Категорија:Региони во Шлезвиг-Холштајн
Категорија:Историја на Шлезвиг-Холштајн
Категорија:Плен (округ)
Категорија:Источен Холштајн
Категорија:Холштајн
Категорија:Полуострови во Германија
Швентине

**Швентине** () — река во северна Германија, во сојузната покраина Шлезвиг-Холштајн. Долга е околу 62 километри и извира од врвот Бунгсберг, највисоката точка во покраината, близу селото Каседорф во Источен Холштајн. Потоа тече од нејзиниот извор до Кил, каде се влева во Килскиот Фјорд, залив на Балтичкото Море. Поминува низ неколку езера, вклучувајќи го Големото Пленско Езеро, најголемо езеро во Шлезвиг-Холштајн, како и низ градовите Ојтин, Маленте, Плен, Прец и Кил.

## Управување со водата

Швентине има големо значење во снабдувањето со питка вода. Водоводот Швентинетал (*Wasserwerk Schwentinetal*) се наоѓа во близина на Клаусдор од 1900 година.

Иако долината на Швентине дава извонредни природни пејзажи долж целата нејзина должина, таа е поврзана со индустријализацијата на градот Кил. Две хидроелектрани, сега прогласени за споменици на културата (едната на Розенското Езеро) биле изградени од бродоградителот Бернхард Ховалт, и денес сè уште работат.

Некогашната значајна воденичка индустрија, денес повеќе не постои. На старото бродоградилиште Ховалт (кое било споено со претпријатието HDW), од кое останала само старата метална леарница, му се дало нов живот како индустриски музеј. Благодарение на различни програми, областа околу естуарот на Швентине постепено го изгубил својот карактер како индустриски отпад.

Освен во почетната област на естуарот, никакви товарни бродови не пловат по Швентине. Наместо нив, дозволени се само рекреативни бродови.

## Природна заштита

Стариот ракав на Швентине (*Altarm der Schwentine*) е дел од Швентине, кој бил прогласен како природен резерват од 1984 година. Го добил овој статус поради тоа што областа останала близу до нејзиниот природен изглед поради стрмните речни брегови и е станиште за бројни ретки растенија и животни. Покрива област од 19 хектари.

## Историја

Името Швентине доаѓа од словенскиот збор *Свентана* или балтичкото *швента*, што означувало „светата“ (*die Heilige*); поврзано: Балтословенски јазици.

Првичниот извор на Швентине не бил на Бунгсберг, туку во близина на Борнхефед. Изворот на денешната Алте Швентине е сметан од историчарите, приронаучниците и јазичарите како првичен извор на Швентине. Во текот на раниот среден век малата река ја обележувала границата помеѓу германската и саксонската област.

## Галерија

мини|centre|1050п|Устието на реката Швентине кај Рибарскиот пазар во Кил


Податотека:Quelle der schwentine bei bornhöved.jpg|Изворот на Алте Швентине близу Борнхефед
Податотека:SchwentineBeiMalente.JPG|Швентине близу Бад Маленте
Податотека:Wst_schwentine_preetz_001.jpg|Швентине во областа помеѓу Прец и Розенското Езеро близу Рајсдорф


## Наводи

1
Категорија:Реки во Шлезвиг-Холштајн
Бад Швартау

**Бад Швартау** () — град во округот Источен Холштајн, во сојузната покраина Шлезвиг-Холштајн, Германија. Се наоѓа на реката Траве и потокот Швартау (од каде градот го добил името), околу 5 километри северно од Либек. Бад Швартау е бања, добро позната по нејзиниот јодски солени води.

Градот добил градски права во 1912 година, а претставката „Бад“ (бања) го добил наредната година.

## Збратимени градови

Бад Швартау е збратимен со следниве градови:
*  Вијемоасон сир Орж, Франција, од 1999 г.
*  Чаплинек, Полска, од 1993 г.
*  Бад Доберан, (Мекленбург-Западна Померанија), Германија, од 1991 г.

## Наводи

## Надворешни врски

* 
* Официјална страница

Категорија:Источен Холштајн
Категорија:Бањски градови во Германија
Христина Ристеска

**Христина Ристеска** — македонска атлетичарка.

## Резултати
Во дисциплината 400 метри, личен рекорд на Ристеска е 57,47 секунди.
## Меѓународни настапи
На Европското првенство во атлетика, одржано во Цирих, во август 2014 година, Ристеска го освоила последното место во квалификациите на трката на 400 метри, со време од 57,47 секунди, што било нејзино најдобро време.

Во март 2015 година, Ристеска ја претставувала Македонија на Европското атлетско првенство во сала, кое се одржало во Прага, каде настапила на трката на 400 метри.

## Наводи

Категорија:Македонски атлетичари
Категорија:Родени во 1991 година
Поетска ноќ во Велестово

**Поетска ноќ во Велестово** е поетски фестивал што се одржува во охридското село Велестово. Организатор на манифестацијата е Славе Ѓорго Димоски. 

## Поетска ноќ во Велестово 2014
Фестивалот траел од 15 до 18 август 2014 година и на него учествувале десетина поети критичари и уметници од Македонија, Ирска, Словенија и Црна Гора. Ова издание било посветено на творештвото на Катица Ќулавкова. За неа збрувал Владимир Мартиновски, а нејзина поезија читале членовите на аматерската театарска група „Аматер“ од Охрид. Исто така, била претставена поезијата на Патрик Котер од Ирска, Тања Бакиќ од Црна Гора, Зоран Јакимоски од Македонија и Барбара Погачник од Словенија. Во рамките на манифестацијата се одржала и изложба на членовите на “АРТерија” од Охрид, како и промоција на три поетски книги во издание на „ПНВ публикации“ од Скопје. 

## Наводи

Категорија:Книжевност
Категорија:Поезија
Категорија:Поетски фестивали во Македонија
Категорија:Велестово
Тумба (Боротино)

**Тумба** — археолошко наоѓалиште во прилепското село Боротино. Претставува населба од бронзено време.

## Местоположба

Наоѓалиштето се наоѓа на околу еден километар северно од селото, каде што има тумба, која со изградбата на патот Боротино-Славеј е пресечена на два дела.

## Опис

На наоѓалиштето се среќаваат фрагменти од керамички садови и друг материјал од бронзеното време. Наодите се чуваат во Заводот и музеј во Прилеп.

## Поврзано
* Петков Вир — населба од римско време;
* Селска Црква — осамен наод од римско време;
* Рудина — неопределено наоѓалиште од непознат период;
* Боротино; и
* Список на археолошки наоѓалишта во Прилепско.

## Наводи

Категорија:Боротино
Рудина (Боротино)

**Рудина** — археолошко наоѓалиште во прилепското село Боротино. Наоѓалиштето поради неистраженоста не е датирано и е од непознат тип.

## Местоположба

Наоѓалиштето се наоѓа источно од селото.

## Опис

Во 1951-1957 година македонскиот антрополог Јован Ф. Трифуноски при своите истражувања забележал дека на ова наоѓалиште месните жители пронаоѓале и ископувале големи ќупови.

## Поврзано
* Петков Вир — населба од римско време;
* Селска Црква — осамен наод од римско време;
* Тумба — населба од бронзено време;
* Боротино; и
* Список на археолошки наоѓалишта во Прилепско.

## Наводи

Категорија:Боротино
Селска Црква (Боротино)

**Селска Црква** — археолошко наоѓалиште во прилепското село Боротино. Претставува осамен наод од римско време.

## Местоположба

Се наоѓа во припратата на селската црква „Св. Марена“.

## Опис

Во црквата се чува мермерна статуа без глава и дел од градите.

## Поврзано
* Црква „Св. Марена“ — селската црква;
* Петков Вир — населба од римско време;
* Тумба — населба од бронзено време;
* Рудина — неопределено наоѓалиште од непознат период;
* Боротино; и
* Список на археолошки наоѓалишта во Прилепско.

## Наводи

Категорија:Боротино
R Златна Рипка

**R Златна Рипка** (лат. *R Doradus*) или **HD 29712** — променлив црвен џин од типот мирида во далечното јужно соѕвездието Златна Рипка, иако навидум изгледа како да е поблиска до соѕвездието Мрежичка. Оддалечена е 178 ± 10 сг (55 ± 3,1 пс) од Земјата. Има рамномерен дисков пречник од  лсек, и се смета за ѕвезда со најголема привидна величина гледана од Земјата веднаш по нашето Сонце (кое, сепак, е неспоредливо поблиску до нас). Се проценува дека R Златна Рипка има пречник од 515&nbsp;± 70 милиони километри (3,46 ае) или  пати поголем од оној на Сонцето. Доколку ја ставиме оваа ѕвезда во средината на нашиот Сончев Систем, во неа би се содржела орбитата на Марс и најголемиот дел од главниот астероиден појас.

Видливата величина на R Златна Рипка изнесува 4,8 до 6,6, што значи дека е одвај забележлива со голо око, но гледана преку инфрацрвена светлина претставува една од најсјајните ѕвезди на нашето небо, со вкупна сјајност 6500&nbsp;± 1400 пати поголема од онаа на Сонцето. Со величина од −2.6 во речиси инфрацрвениот појас J, единствена посјајна ѕвезда од неа е Бетелгез со −2,9.

## Наводи

## Надворешни врски

* Златна Рипка (''R Doradus'') — Свинберн 
* 3µ-спектар на R Златна Рипка гледан од ISO-SWS 

Категорија:Црвени џинови
Категорија:Златна Рипка (соѕвездие)
Категорија:Мириди
Категорија:Бајерови објекти
Категорија:2MASS-објекти
Категорија:HD-објекти
Категорија:HR-објекти
Категорија:HIP-објекти
Категорија:Променливи ѕвезди со ознаки
Категорија:Тела од Бонскиот преглед
Категорија:Ѕвезди со оддавни линии
Категорија:Џинови од типот M
Список на NGC-објекти (2001–3000)

Ова е **список на [[астрономски објект|објектите]] со број 2001–3000 во [[Нов општ каталог|Новиот општ каталог]] (NGC)**. Овој астрономски каталог е претежно составен од ѕвездени јата, маглини и галаксии. Другите објекти во каталогот се наведени на другите потстраници списокот на NGC-објекти.
За секој објект е наведено соѕвездието на кое му припаѓа и неговиот морфолошки вид.

## 2001–2100

## 2101–2200

## 2201–2300

## 2301–2400

## 2401–2500

## 2501–2600

## 2601–2700

## 2701–2800

## 2801–2900

## 2901–3000

## Поврзано
* Нов општ каталог
* Список на NGC-објекти

## Наводи

2001-3000
NGC 2001-3000
Тони Ромингер

**Тони Ромингер** (; р.  во , Данска) — поранешен швајцарски професионален друмски велосипедист, кој освоил три последователни изданија на Вуелта а Еспања од 1992 до 1994 година и едно издание на Џиро д’Италија во 1995 година.

Доцна започнал со велосипедизам, наводно попречен од конкуренцијата со неговите браќа. Јаки страни на Ромингер биле хронометрите, искачувањето и заздравувањето.

Му бил соперник на Мигел Индураин на Тур де Франс, завршувајќи втор во 1993 година и освојувајќи ја точкестата маичка. Трите негови победи на Вуелта претставуваат рекорд. Во 2005 година, Роберто Ерас го срушил тој рекорд, но два месеци подоцна се покажал позитивен на тестирање на ЕПО и бил дисквалификуван.

Во 1994 година, Ромингер го срушил светскиот часовен рекорд на двапати во неколку дена. Го користел велодромот во Бордо за да извози 53,832 км, а потоа и 55,291 км, иако на нова патека.

Се повлекол во 1997 година, откако ја скршил клучната коска на тогашниот Тур де Франс.

## Достигнувања

* Првак во Светскиот друмски куп (1994)
* Трка околу Баскија (1992, 1993, 1994)
* Џиро ди Ломбардија (1989, 1992)
* Тур де Романди (1991, 1995)
* Тирено-Адријатико (1989, 1990)
* Париз-Ница (1991, 1994)
* Гран при де насионс (1991 (изданието се сметало како Трофео Бараки), 1994)
* Субида а Уркиола (1993)
* ГП Еди Меркс (1994)
* Џиро дел’Емилија (1988)
* Сетмана Каталана де Сиклисме (1993)
* Часовен рекорд: 22 октомври 1994, 53,832 км
* Часовен рекорд: 5 ноември 1994, 55,291 км

### Вуелта а Еспања

* Генерален пласман (*златна маичка*): 20п 1992, 20п 1993, 20п 1994; 3. 1996
* Планински пласман: 1993, 1996
* Бодовен пласман: 1993
* 13 етапи: 1992 (2 етапи); 1993 (3 етапи); 1994 (6 етапи); 1996 (2 етапи)

### Џиро д’Италија

* Генерален пласман: 20п 1995
* Бодовен пласман: 20п 1995
* Интерџиро пласман: 20п 1995
* 5 етапи: 1988 (етапа); 1995 (4 етапи)

### Тур де Франс

* Планински пласман: 20п 1993; 2. 1993
* 3 етапи: 1993 (3 етапи)

### Распоред на резултатите на Гранд Тур

СО = се откажал

## Награди

* Златен велосипед 1994
* Швајцарски спортист на годината 1989, 1992, 1993, 1994

## Наводи

## Надворешни врски

* Достигнувања 
* 

Категорија:Родени во 1961 година
Категорија:Живи луѓе
Категорија:Швајцарски велосипедисти
Категорија:Швајцарски етапни победници на Тур де Франс
Категорија:Победници на Џиро д’Италија
Категорија:Победници на Вуелта а Еспања
Категорија:Швајцарски етапни победници на Вуелта а Еспања
Категорија:Велосипедисти на Летните олимписки игри 1996
Категорија:Олимписки велосипедисти на Швајцарија
Категорија:Швајцарски етапни победници на Џиро д’Италија
Категорија:Луѓе од Вајле
Часовник (соѕвездие)

**Часовник** — мало и слабосјајно соѕвездие на јужното небо ( со деклинација од оклолу −60 степени). Името е латински презапис на грчкиот збор за часовник (*Horo [ὥρο]*- што значи час и *logium [λέγειν]* што значи покажувач [*horologium*= покажувач на часови]).

## Историја

Часовник за првпат како соѕвездие е исцтрано во  век од страна на аботот Никола Луј де Лакај. Првичното име на соѕвездието било Часовник со Клатно (*Horologium Oscillitorium*), во чест на пронаоѓачот на истиот Кристијан Хајгенс и неговата книга Часовник со клатно (*[[Horologium Oscillatorium]]*).

## Забележителности

### Ѕвезди

Часовник како соѕвездие не се одликува со сјајни ѕвезди. Алфа Часовник, најсјаната ѕвезда, е портокалов џин со светлинска величина 3,9, на растојание од 117 сг. од Земјата. Бета Часовник е бел џин со светлинска величина 5,   и на растојание од 314 сг. од Земјата. Но, сепак соѕвездието содржи неколку променливи ѕвезди. R Часовник е црвен џин Мирида со доста променлив распон на светлинската величина, на растојание од 1000 сг. од Земјата. Минималната светлинска величина изнесува 14,3 додека пак максималната 4,7, во временски период од 13 месеци.

### Далечни објекти

Часовник е соѕвездие во кое има голем број на далечни објекти, т.е. во истото има неколку збиени јата. NGC 1261 е збиено ѕвездено јато со вкупна светлинска величина 8, и на растојание од 44.000 сг, од Земјата. Збиено ѕвездено јато Арп-Мадоре 1 кое се гледа во соѕвездието, и е најоддалеченото збиено јато во Млечниот Пат на растојание од 398.000 сг. од Земјата.

## Поврзано

* Еридан (соѕвездие)
* Мала Водна Змија (соѕвездие)
* Мрежичка (соѕвездие)
* Златна Рипка (соѕвездие)
* Длето (соѕвездие)

## Наводи

## Надворешни врски

* The Deep Photographic Guide to the Constellations: Horologium
* Starry Night Photography - Horologium Constellation
* Star Tales&nbsp;– Horologium
* Horologium Constellation at Constellation Guide


Категорија:Соѕвездија
Категорија:Јужни соѕвездија
Категорија:Источни соѕвездија
Венето

[мини|[Венеција претставува најголемата туристичка дестинација во регионот Венето]]
**Венето** (италијански: *Veneto*) — една од дваесетте региони во Италија. Се наоѓа во североисточниот дел на земјата. Главен град е Венеција, а познати градови се и Верона, Падова и Виченца.
Венето спаѓа во најголемите и најразвиените италијански покраини. Исто така, Венето со светски познатата Венеција е една од туристички најпосетените области во светот со преку 60 милиони туристи годишно.
## Географија
Венето е североисточна покраина на Италија со кратка државна граница кон Австрија на север. На исток, покраината Венето излегува на Јадранско Море. Од другите страни се наоѓаат следните италијански покраини:

* североисток: Фурланија-Јулиска Краина
* југ: Емилија-Ромања
* запад: Ломбардија
* северозапад: Трентино-Јужен Тирол
мини|Релјефна мапа на Венето
## Природни одлики
Површината на покраината е 18.391&nbsp;км2 и според ова Венето е една од најголемите италијански покраини.
Релјеф: Во рамките на Венето се разликуваат неколку природни целини во правец југ - север. Јужниот дел е рамничарско подрачје покрај северниот брег на Јадранско Море и реката По. Тоа е источниот дел од Падската Низина. Овој дел зазема околу 2/3 од површината на покраината и тука се одгледува жито и зеленчук. Северниот дел е претежно планински во рамки на Алпите со неколку населени долини. Тоа е сточарско подрачје, единствено во долините се развиени останатите видови на полјоделство.
Клима: Климата во покраината Венето е изменето средоземна клима со значително влијание од континенталниот Север. Според тоа, зимите се поостри, а летата поблаги од другите делови на Италија. Овој судар на климата се отсликува и со многу силни ветрови. Во повисоките краеви климата е повеќе континентална, а на планините владее планинска клима.

## Административна поделба
Венето е поделен во 7 окрузи, односно провинции со истоимените градови како управни центри:

*Белуно
*Венеција
*Верона
*Виченца
*Падова
*Ровиго
*Тревизо

## Историја
Во 1866 година дошло до припојување на Венеција и централната област на Млетачка република кон новооснованата Италија. Во истиот период е основана покраината Венето. Меѓутоа, новата власт не доживеала пораст. Дури се вршени и негативни работи како доселување на луѓе од други краеви и спречување на развојот на Венецијанскиот дијалект. Поради тоа, во првата половина на XX век почнало масовно иселување во странство. Додатно оптоварување биле и двете светски војни, кои оставиле трага и на подоцнежните децении.

## Население
Денес Венето има преку 5 милиони жители и е една од најнаселените покраини во Италија. До пред неколку децении тој број беше во опаѓање или стагнирње, но со брзиот развој на покраината во последните децении се зголемил за околу 20%.

Густината на населеност е околу 270 ж./км2, што е повеќе од државниот просек (200 ж./км2). Рамничарскиот дел на покраината е значително погусто населен од северниот, алпски дел. Посебно е густо населена економската зона на покраината, линијата Верона - Виченца - Падова - Венеција.

## Надворешно врски
* Мапа на Венето 
* Фотографии од Венеција 

Категорија:Региони во Италија
Категорија:Венето
Наско Џорлев

**Наско Џорлев** (1932 - 2006) — македонски музичар, водач на оркестар, продуцент, композитор на новосоздадени фолклорни песни и аранжер на македонски народни песни. Бил внук на националниот деец Христо Џорлев од Кукуш, соработник на Гоце Делчев, а татко на истакнатиот музичар Зоран Џорлев.

## Творештво
### Песни
Наско Џорлев компонирал и аранжирал голем број песни, кои ги исполнувале разни пејачи и групи:
* Цел ден стоиш несте на чардакот (заедно со Кирил Мицковски)
* Кога стигнав во туѓина (заедно со Кирил Мицковски)
* Дебарца песна запеа (заедно со Кирил Мицковски)
* В туѓина е мојто чедо мило
* Стално на неа јас мислам
* Гина убавица
* Лулјела е Јана
* Ој, природо вечна убавице
* Еден ми беше што ме љубеше
* В туѓина сум сама јас
* Земи оган запали ме
* Рането срце (со М. Ангеловски)
* Убава си горо сестро
* Ти не знаеш момче (со Трајче Велјановски)
* Зашто не дојде ти (со Трајче Велјановски)
* Македонијо лична невесто

## Плочи
Песните на Наско Џорлев се застапени на повеќе плочи, како:
* Кирил Мицковски, Цел ден стоиш Несте на чардакот, Шумадија, EP-6016.
* Никола Бадев, В тугина е мојто чедо мило, Diskos, ЕДК - 5456.
* Петринка Костадинова, Ој природо вечна убавице, Diskos, NDK - 5137.
* Биолета Митева, В туѓина сум сама јас, Југотон, EPY-44507, 1972.
* Грозда Стоева, Дискос, NDK 5482
* Никола Кармзов, Црна се чума зададе, Југотон, SY-22026, 1972
* Живко Дуев, Отвори мајко, отвори, Дискос, NDK-5392.

## Наводи

Категорија:Македонски музичари
Категорија:Македонски композитори на народна музика
Категорија:Македонски продуценти
Категорија:Луѓе од Струмица
Категорија:Луѓе со потекло од Кукуш
Ојтин

**Ојтин** () — град и административно седиште на округот Источен Холштајн, сместен во северната сојузна покраина Шлезвиг-Холштајн, Германија.

## Историја

Името Ојтин (првично Утин) — од словенско потекло. Неговото значење не е целосно јасно; веројатно е изведено од личното име „Ута“. Словенското племе Ободрити се населиле во источен Холштајн во  и  век и изградиле замок на Островот на Фазаните во езеро, сега наречено Големо Ојтинско Езеро.

Првичната словенска населба Утин (*Utin*) била населена во  век од холандски доселеници. Во 1156 година, Ојтин добил пазарни права. Градските права му биле доделени во 1257 година. Подоцна станал седиште на Принц-Епископијата Либек, откако самиот Либек бил слободен царски град. Кога епископијата била секуларизирана во 1803 година, Ојтин станал дел од Војводството Олденбург. Како последица на Законот за голем Хамбург од 1937 година, Ојтин преминал од Слободната Држава Олденбург на пруската Покраина Шлезвиг-Холштајн. По Втората светска војна, станал дел од современата сојузна покраина Шлезвиг-Холштајн.

Ојтин е родното место на композиторот Карл Марија фон Вебер. Во негова чест бил изграден отворен театар (*Freilichtbühne*) во паркот на Ојтинскиот замок во 1951 година, каде се изведуваат неколку опери во текот на јули и август за време на Ојтинскиот фестивал. Капацитетот на отворената сцена е околу 2.000 луѓе.

Ојтин е домаќин на годишниот блуз фестивал на почетокот на секое лето. Локални музичари, како и музичари од светот, настапуваат на тридневниот фестивал, кој се одржува на главниот плоштад во центарот на градот.

## Географија

мини|лево|Главниот плоштад во Ојтин

Ојтин е опкружен од бројни езера во Холштајнска Швајцарија, вклучувајќи ги Големото Ојтинско Езеро, Малото Ојтинско Езеро, Келерското Езеро и Уклајско Езеро. Околу езерата се наоѓаат прекрасни шуми.

## Историски градби

* Старата воденица Ојтин
* Ојтински замок
* Водокула
* Музеј за Источен Холштајн

## Познати жители
* Николас Меркатор — математичар
* Јохан Хајнрих Фос — писател и преведувач
* Карл Марија фон Вебер — композитор

## Меѓународни односи

Ојтин е збратимен со следниве градови:

*  Никебинг Фалстер, Данска
*  Путбус, Мекленбург-Западна Померанија,Германија
*  Лоренс, Канзас, САД

## Наводи

## Надворешни врски

* Официјална страница
* Ојтински фестивал


Категорија:Источен Холштајн
Цар Лазар и царица Милица

**Цар Лазар и царица Милица** — српска епска песна

## Содржина
Цар Лазар седнал да вечера спроти заминувањето на Косово, каде треба да ѝ се спротивстави на турската војска. Неговата жена, царица Милица го замолува да ѝ остави барем еден од нејзините девет браќа за да ја заштитува, за време на неговото отсуство. Царот ја прашува, кој брат сака да ѝ го остави и таа го избира Бошко Југовиќ. Утредента, додека војската поминува крај портите на градот, царица Милица го запира коњот на Бошко Југовиќ, кој го носи царското знаме, и му соопштува дека царот Лазар дозволил тој да остане во дворецот, т.е. дека не мора да оди во борба. Меѓутоа, нејзиниот брат ја одбива, велејќи дека не сака неговата дружина да рече дека тој е плашливец. Затоа, царица Милица го запира другиот свој брат - Воин Југовиќ и нему му кажува дека не мора да оди на Косово, туку дека може да остане со неа во дворецот. Сепак, и тој ја одбива, велејќи дека негова должност е да оди да погине во име на крстот и верата, заедно со останатите свои браќа. Од жал, царица Милица паѓа во несвест и затоа, цар Лазар го повикува својот слуга Голубан да ја однесе царицата во кулата. Голубан ја зема в раце, ја носи во кулата, но срцето не му дава да остане во дворецот, па и тој заминува на Косово.

## За песната
Песната „Цар Лазар и царица Милица“ прв ја запишал Вук Караџиќ, кој ја слушнал од ајдукот Тешан Подруговиќ.

## Наводи

Категорија:Песни за Лазар Хребељановиќ
Категорија:Песни за царица Милица
Категорија:Песни за Косовската битка
Марга Сол

**Марга Сол** — македонска музичарка, деџејка и музичка продуцентка.
## Животопис
Марга Сол живее и работи во Скопје.
## Дискографија
Марга Сол има своја издавачка куќа *M-Sol Records*. Претежно право лаунџ музика, а како диџеј најмногу пушта хаус музика.
Таа ја напишала музиката за мултимедијалната монографија „Чудесна Македонија“ на продуцентот Иво Јанковски. Нејзиниот прв албум бил „Beat of the Old Bazaar“, додека „Love sensation“ е седми албум по ред во нејзината кариера.

Исто така, таа била актуелна и со сингловите: „Дали сонувам?“ и „Heaven“.
## Наводи

Категорија:Македонски музичари
Дарко Глишиќ

**Дарко Глишиќ** (роден на 23 септември 1991 г. во Скопје) — македонски фудбалер кој игра на позицијата лев бек во  Вардар.

## Животопис
Дарко Глишиќ е роден во 1992 година, во Скопје. Започнал да тренира фудбал на осумгодишна возраст, во фудбалската школа на ФК Вардар од Скопје.

Во 2018 година, снимил реклама за моден бренд за машка облека.

## Технички одлики
Вообичаено игра на позицијата лев бек.

## Клупска кариера
Во 2010 година на 17 годишна возраст, Дарко Глишиќ заиграл во првиот тим на Вардар, каде настапувал само една полусезона. Потоа, тој го потпишал својот прв професионален договор со екиата на Олимпик Сараево од Босна и Херцеговина. Во 2012 година преминал во грузискиот Динамо Тбилиси каде одиграл две сезони во кои бил стандарден и одиграл преку 50 натпревари. Со Динамо исто така дошол до својте први трофеи во кариерата, освојувајќи ги по двапати грузиското првенство и грузискиот куп (во сезоните 2012-2013 и 2013-2014). Во летото 2014 година, Глишиќ се вратил во Вардар. Со Вардар го освоил македонското првенство трипати по ред во периодот 2014-2017.

На 14 октомври 2018, потпишал за бугарската екипа Септември Софија.

## Титули
#### Динамо Тбилиси
***[[Премиер лига на Грузија|Грузиско првенство]]** (2) : 2012–2013, 2013-2014
***[[Фудбалски куп на Грузија|Куп на Грузија]]** (2) : 2012-2013, 2013-2014

#### Вардар
*** [[Прва македонска фудбалска лига|Македонско првенство]]** (3) : 2014-2015, 2015-2016, 2016-2017

## Наводи

## Надворешни врски
** 

Категорија:Фудбалери од Скопје
Категорија:Македонски фудбалери
Категорија:Фудбалери на ФК Вардар (Скопје)
Категорија:Фудбалери на ПФК Берое (Стара Загора)
Категорија:Живи луѓе
Категорија:Фудбалери на ФК Напредок (Кичево)
Категорија:Фудбалери на ФК Тетекс
Категорија:Родени во 1991 година
Мухарем Сербезовски

**Мухарем Сербезовски** (Скопје, ) — македонски познат пејач, писател и преведувач од ромска народност. Живее во Сараево, Босна и Херцеговина.

Роден е во Топаана, Скопје. Почнал да пее на 14 години, и објавил педесетина албуми и напишал 400 песни. Некои од нив се хитови на народна музика во регионов. Напишал седум романи.

## Извори

Категорија:Пејачи од Скопје
Категорија:Босански пејачи
Категорија:Босански писатели
Категорија:Македонски писатели
Категорија:Македонски Роми
Категорија:Македонски поп-фолк пејачи
Категорија:Живи луѓе
Октант (соѕвездие)

**Октант** — е слабосјајно соѕвездие на јужното небо. Името нам латински јазик гласи *Octans* и означува една осмина од кругот, но именувано е според октантот, вид на навигационен инструмент. Соѕвездието било осмислено од страна на Никола Луј де Лакај во  век.

Октант е забележително соѕвездие бидејќи во истото е сместен јужниот небесен пол. За разлика од Северниот Пол тука нема светла поларна ѕвезда: Сигма Октант (σ Oct) е ѕвезда која може да се набљудува со голо око и е во непосредна близина на полот, но е со слаба сјајност со светлинска величина од 5,45 и поради тоа не нашла примена при одредување на насоката при навигација. Подобро соѕвездие за навигација било соѕвездието Јужен Крст, кое посочува кон полот.

Соѕвездието е околуполарно на јужниот небесен пол, и затоа може да се забележи на небото на јужната полутопка во секое предвечерие во секој месец од годината. Ректасцензијата и месецот кога може најубаво да се види се одредува според трите најсјајни ѕвезди, кои се искачени највисоко на небото за време на приквечеријата во месец ноември.

## Поларни ѕвезди

Октант е единственото соѕвездие кое го содржи Јужниот Пол на две различни планети од Сончевиот Систем, Јужниот Пол за Земјата е Сигма Октант, а Јужниот Пол за Сатурн е Делта Октант.

## Историја и митологија

Октант било создадено од Никола Луј де Лакај во 1759 година од слабосјајни околуполарни ѕвезди. Првично било познато како „Octans Hadleianus“ во чест на пронаоѓачот на октантот, Џон Хедли, во 1730 година. Со Октант не е поврзана никаква митологија, пред сè поради неговата јужна ширина.

## Ѕвезди

Октант е многу слабосјајно соѕвездие, најсјајната ѕвезда е Ни Октант, со светлинска величина 3,8. Сигма Октант, јужната поларна ѕвезда, има светлинска величина 5,4 и е на растојание од 1 степен од јужниот небесен пол. Поради својот слаб сјај не можела да се користи во навигацијата.

## Поврзано

* Тукан (соѕвездие)
* Индијанец (соѕвездие)
* Паун (соѕвездие)
* Рајска Птица (соѕвездие)
* Камелеон (соѕвездие)
* Маса (соѕвездие)
* Мала Водна Змија (соѕвездие)

## Наводи

## Надворешни врски

* The Deep Photographic Guide to the Constellations: Octans
* Starry Night Photography : Octans
* Star Tales – Octans
* Octans Constellation at Constellation Guide


Категорија:Соѕвездија
Категорија:Јужни соѕвездија
Категорија:Западни соѕвездија
Список на NGC-објекти (7001–7840)

Ова е **список на [[астрономски објект|објектите]] со број 7001–7840 во [[Нов општ каталог|Новиот општ каталог]] (NGC)**. Овој астрономски каталог е претежно составен од ѕвездени јата, маглини и галаксии. Другите објекти во каталогот се наведени на другите потстраници списокот на NGC-објекти.
За секој објект е наведено соѕвездието на кое му припаѓа и неговиот морфолошки вид.

## 7001–7100

## 7101–7200

## 7201–7300

## 7301–7400

## 7401–7500

## 7501–7600

## 7601–7700

## 7701–7800

## 7801–7840

## Поврзано
* Нов општ каталог
* Список на NGC-објекти

## Наводи

7001-7840
NGC 7001-7840